text: Så er der nye kartofler
  06 marts 2012 kl. 17.11
  Mange spår den en ussel fremtid og nogle har endda allerede erklæret den død. Alligevel popper den glad og frejdig op af jorden hvert eneste forår og i dag så de allerførste nye kartofler dagens lys.
  I dag blev årets første nye kartofler præsenteret frisk opgravet af den fynske muld og dyrket i potter i et lunt drivhus og solgt på forhånd til Gartnerhallen i Kolding, som købte dem til Hotel Koldingfjord. Fem kilo for 5.000 kroner var den nette pris.
  Karl Larsen, kartoffelavler i Ørbæk og hans to brødre Mogens og Svend er med i kartoffel-kapløbet hvert år. I år har de vundet. De lagde kartofler i drivhuset i december, og nu er der masser af kilo kartofler til en meget høj pris.
  Jesper Kristensen, køkkenchef på Hotel Koldingfjord er imponeret. Nye kartofler i hvert fald 14 dage før, de plejer at være her.
  